টানা ১৯ দিন বাতিল একাধিক লোকাল ট্রেন

কলকাতা: টানা ১৯ দিন ব্যাপী ট্রেন বন্ধ থাকবে হাওড়া–খড়গপুর ডিভিশনে (Howrah-Kharagpur Division)। দক্ষিণ পূর্ব রেলওয়ে বিজ্ঞপ্তি জারি করেছে, প্রায় ২১২টি লোকাল ও ২৭টি এক্সপ্রেস ট্রেন (Express Train) বাতিল করা হয়েছে । সাঁতরাগাছি স্টেশনে আধুনিকীকরণ ও নন–ইন্টারলকিং কাজের জন্য ৩০ এপ্রিল থেকে ১৮ মে পর্যন্ত বাতিল থাকবে লোকাল ও এক্সপ্রেস ট্রেনগুলি।

ট্রেন বাতিলের পাশাপাশি পরিবর্তন হয়েছে ১৫টি এক্সপ্রেস ট্রেনের সময়সূচি। সংক্ষিপ্ত করা হয়েছে ২৪টি ট্রেনের যাত্রাপথ। রেল সূত্রে খবর, সবচেয়ে বেশি ট্রেন বাতিল হয়েছে ১৭ মে। ওইদিন বাতিল হবে ৫৮টি লোকাল ট্রেন। আবার, ৩, ৭, ১১ ও ১৮ মে বাতিল থাকবে ২১, ১৯, ৩৬ ও ৩২টি ট্রেন। পরিষেবা স্বাভাবিক থাকবে ১২ থেকে ১৪ মে।

আরও পড়ুন: ‘অ্যাকশন হবে, কাউকে ছাড়া হবে না’

বাতিল ট্রেনের তালিকা:
৫, ১৭ ও ১৮ মে- সাঁতরাগাছি–পুরুলিয়া–হাওড়াগামী রূপসী বাংলা এক্সপ্রেস।
৪, ৫, ৬ ও ৭ মে- পুরী–শালিমার এক্সপ্রেস।
১১ মে- পুরী-হাওড়া শতাব্দী এক্সপ্রেস।
১০ ও ১১ মে- তারিখ বাতিল করা হয়েছে উদয়পুর–শালিমার সাপ্তাহিক এক্সপ্রেস।
১১ মে- হাওড়া–দিঘা কাণ্ডারী এক্সপ্রেস, দিঘা–হাওড়া রুটে তাম্রলিপ্ত এক্সপ্রেস।
১০ ও ১৭ মে- হাওড়া–বোকারো স্টিল সিটি এক্সপ্রেস।
১১ ও ১৭ মে- হাওড়া–পুরী এক্সপ্রেস।
১৭ মে- সাঁতরাগাছি–দিঘা স্পেশাল ট্রেন।
১৭ ও ১৮ মে- পুরীগামী ধৌলি এক্সপ্রেস।
১৭ মে- আরণ্যক এক্সপ্রেস (শালিমার–বেলপাহাড়ি)।
১৭ এবং ১৮ মে- দিঘাগামী দুটি এক্সপ্রেস ট্রেন।
এতগুলি লোকাল ও এক্সপ্রেস ট্রেন বাতিলের সিদ্ধান্তে স্বভাবতই সমস্যায় পড়বেন যাত্রীরা।

দেখুন আরও খবর: