দমদমে ৭ ঘণ্টার ট্রাফিক ব্লক! বনগাঁ–হাসনাবাদ শাখায় বাতিল একাধিক লোকাল

কলকাতা: বনগাঁ (Bongaon) ও হাসনাবাদ (Hasnabad) শাখার নিত্যযাত্রীদের জন্য বড় খবর। দমদম জংশনে (Dumdum Junction) ট্রাফিক ব্লকের জেরে একাধিক লোকাল ট্রেন বাতিল (Local Train Cancel) ও বেশ কয়েকটির যাত্রাপথ সংক্ষিপ্ত করার ঘোষণা করল শিয়ালদহ ডিভিশন (Sealdah Division)। শনিবার রাত থেকে রবিবার সকাল পর্যন্ত প্রায় ৭ ঘণ্টা এই ব্লক চলবে।

পূর্ব রেলের তরফে জানানো হয়েছে, দমদম জংশন স্টেশন লিমিটে পয়েন্ট নম্বর ২০৬এ/২০৮বি রূপান্তরের কাজের জন্য ১০ জানুয়ারি (শনিবার) রাত ১১টা ১৫ মিনিট থেকে ১১ জানুয়ারি (রবিবার) সকাল ৬টা পর্যন্ত মোট ৬ ঘণ্টা ৪৫ মিনিট ট্রাফিক ব্লক থাকবে। এর প্রভাব পড়বে বনগাঁ ও হাসনাবাদ—দুই শাখার লোকাল ট্রেন চলাচলে।

আরও পড়ুন: ভোটমুখী বাংলায় অমৃত ভারত-সহ একাধিক ট্রেনের ঘোষণা

বাতিল ট্রেনগুলির তালিকা

রাত ৮:১৫ – শিয়ালদা–বারাসত লোকাল

ভোর ৫:১৬ – শিয়ালদা–বনগাঁ লোকাল

ভোর ৪:১৫ – শিয়ালদা–বনগাঁ লোকাল

ভোর ৫:৪০ – বনগাঁ–শিয়ালদা লোকাল

ভোর ৪:০৭ – শিয়ালদা–ডানকুনি লোকাল

ভোর ৫:০০ – ডানকুনি–শিয়ালদা লোকাল

৩৩৮১২ (ভোর ২:৫৮) ডাউন বনগাঁ–শিয়ালদা লোকাল → শিয়ালদার বদলে দমদম ক্যান্টনমেন্ট পর্যন্ত

৩৩৮১৫ (ভোর ৪:৫৫) আপ শিয়ালদা–বনগাঁ লোকাল → শিয়ালদার বদলে দমদম ক্যান্টনমেন্ট থেকে যাত্রা শুরু

৩৩৫১২ (ভোর ৩:০৩) হাসনাবাদ–শিয়ালদা লোকাল → শিয়ালদার বদলে দমদম ক্যান্টনমেন্ট পর্যন্ত

৩৩৫১১ (ভোর ৫:১৮) আপ শিয়ালদা–হাসনাবাদ লোকাল → দমদম ক্যান্টনমেন্ট থেকে যাত্রা শুরু

পূর্ব রেলের তরফে জানানো হয়েছে, ট্রাফিক ব্লকের সময় ট্রেন চলাচলে দেরি হতে পারে। যাত্রীদের স্টেশনের পাবলিক অ্যাড্রেস সিস্টেম ও আপডেট ঘোষণার দিকে নজর রাখতে অনুরোধ করা হয়েছে।

The post দমদমে ৭ ঘণ্টার ট্রাফিক ব্লক! বনগাঁ–হাসনাবাদ শাখায় বাতিল একাধিক লোকাল first appeared on KolkataTV.

The post দমদমে ৭ ঘণ্টার ট্রাফিক ব্লক! বনগাঁ–হাসনাবাদ শাখায় বাতিল একাধিক লোকাল appeared first on KolkataTV.